CELEX: 31986R1196
Language: el
Date: 1986-04-22 00:00:00
Title: Κανονισμός (ΕΟΚ) αριθ. 1196/86 του Συμβουλίου της 22ας Απριλίου 1986 για τη σύναψη της συμφωνίας εμπορικής, οικονομικής και αναπτυξιακής συνεργασίας μεταξύ της Ευρωπαϊκής Οικονομικής Κοινότητας και της Ισλαμικής Δημοκρατίας του Πακιστάν

Avis juridique important

|

31986R1196

Κανονισμός (ΕΟΚ) αριθ. 1196/86 του Συμβουλίου της 22ας Απριλίου 1986 για τη σύναψη της συμφωνίας εμπορικής, οικονομικής και αναπτυξιακής συνεργασίας μεταξύ της Ευρωπαϊκής Οικονομικής Κοινότητας και της Ισλαμικής Δημοκρατίας του Πακιστάν  

Επίσημη Εφημερίδα αριθ. L 108 της 25/04/1986 σ. 0001 - 0001 Φινλανδική ειδική έκδοση: Κεφάλαιο 11 τόμος 11 σ. 0253  Σουηδική ειδική έκδοση: Κεφάλαιο 11 τόμος 11 σ. 0253 

***** ΚΑΝΟΝΙΣΜΟΣ (ΕΟΚ) αριθ. 1196/86 ΤΟΥ ΣΥΜΒΟΥΛΙΟΥ  της 22ας Απριλίου 1986  για τη σύναψη της συμφωνίας εμπορικής, οικονομικής και αναπτυξιακής συνεργασίας μεταξύ της Ευρωπαϊκής Οικονομικής Κοινότητας και της Ισλαμικής Δημοκρατίας του Πακιστάν  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 113 και 235,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  Εκτιμώντας ότι, προκειμένου να υλοποιηθούν οι στόχοι της Κοινότητας στον τομέα των εξωτερικών οικονομικών σχέσεων, είναι αναγκαία η έγκριση της συμφωνίας εμπορικής, οικονομικής και αναπτυξιακής συνεργασίας μεταξύ της Ευρωπαϊκής Οικονομικής Κοινότητας και της Ισλαμικής Δημοκρατίας του Πακιστάν· ότι ορισμένες ενέργειες οικονομικής συνεργασίας προβλεπόμενες από τη συμφωνία φαίνεται να υπερβαίνουν τις εξουσίες δράσης που προβλέπει η συνθήκη, όσον αφορά την κοινή εμπορική πολιτική, και ενδείκνυται, επομένως, να προσφύγουμε και στο άρθρο 235,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η συμφωνία εμπορικής, οικονομικής και αναπτυξιακής συνεργασίας μεταξύ της Ευρωπαϊκής Οικονομικής Κοινότητας και της Ισλαμικής Δημοκρατίας του Πακιστάν, εγκρίνεται εξ ονόματος της Κοινότητας.  Το κείμενο της συμφωνίας επισυνάπτεται στον παρόντα κανονισμό.  Άρθρο 2  Ο Πρόεδρος του Συμβουλίου προβαίνει στη γνωστοποίηση που προβλέπει το άρθρο 10 της συμφωνίας (3)·  Άρθρο 3  Η Επιτροπή, επικουρούμενη από αντιπροσώπους των κρατών μελών, εκπροσωπεί την Κοινότητα στα πλαίσια της Μεικτής Επιτροπής που προβλέπει το άρθρο 8 της συμφωνίας.  Άρθρο 4  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Λουξεμβούργο, 22 Απριλίου 1986.  Για το Συμβούλιο  Ο Πρόεδρος  H. van den BROEK  (1) ΕΕ αριθ. C 81 της 29. 3. 1985, σ. 3.  (2) ΕΕ αριθ. C 88 της 14. 4. 1986.  (3) Η ημερομηνία έναρξης της ισχύος της συμφωνίας δημοσιεύεται στην Επίσημη Εφημερίδα των Ευρωπαϊκών Κοινοτήτων, με τη φροντίδα της Γενικής Γραμματείας του Συμβουλίου.